O biserică din Alba a dat Poliția în judecată pentru 11 metri cubi de lemn de foc. Ce a decis instanța
O parohie din județul Alba a dat în judecată Inspectoratul Județean de Poliție pentru 11 metri cubi de lemn. Mai exact, biserica a contestat amenda primită pentru depozitarea lemnului, într-un alt loc decât cel trecut în documente, scrie Alba24. În urma procesului, instanța a decis că fapta nu există, cu atât mai mult cu cât polițistul uitase să treacă data în procesul verbal.